Á föstudaginn héldum við upp á þorrann og höfðum þorrablót í hádeginu . Börn og starfsfólk var kvatt til að mæta í lopapeysum og settir voru upp víkingahjálmar sem búnir voru til . Boðið var upp á hangikjöt , rófur , gulrætur , kartöflur , jafning , súrmat , hákarl , sviðasultu og svið . Börnunum fannst sviðin spennandi , skoðuðu tunguna , tennurnar og fl . Eins og skiljanlegt er voru þau misdugleg að smakka , sumum þykir hákarlinn góður á meðan öðrum fannst nóg að þefa smá .